Document ID: 32005L0074

32005L0074
L 282/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2005/74/ЕО НА КОМИСИЯТА
от 25 октомври 2005 година
за изменение на Директива 90/642/ЕИО на Съвета по отношение на максимално допустимите граници на остатъчни вещества от етофумезат, ламбда-цихалотрин, метомил, пиметрозин и тиабендазол, които са определени в нея
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди във и върху някои продукти от растителен произход, включително плодове и зеленчуци (1), и по-специално член 7 от нея,
като взе предвид Директива 91/414/EИО на Съвета от 15 юли 1991 г. относно пускането на пазара на продукти за растителна защита (2), и по-специално член 4, параграф 1, буква е) от нея,
като има предвид, че:
(1)
В съответствие с Директива 91/414/ЕИО разрешенията за продукти за растителна защита, предназначени за използване върху специфични култури, са отговорност на държавите-членки. Изисква се тези разрешения да се основават на оценката на въздействията върху здравето на хората и здравето на животните, както и на влиянието върху околната среда. Елементите, които трябва да се вземат под внимание при тези оценки, включват облъчването на оператора и случайни лица и влиянието върху земната, водната и въздушната среда, както и влиянието върху хората и животните чрез постъпването с храната на остатъчни вещества върху третираните култури.
(2)
Максимално допустимите граници на остатъчни вещества (МДГОВ) отразяват използването на минимални количества пестициди с цел постигане на ефективна защита на растенията, прилагани по такъв начин, че количеството остатъчно вещество да е възможно най-малко и токсикологично допустимо, по-специално от гледна точка на очаквания прием с храната.
(3)
МДГОВ за пестициди следва да бъдат постоянно преразглеждани. Те могат да бъдат променяни, така че да се отчитат нови употреби, нова информация и данни.
(4)
МДГОВ се фиксират на долната граница на аналитично определяне, в случаите когато разрешените употреби на продукти за растителна защита не водят до нива на остатъци от пестициди, които могат да бъдат открити във или върху хранителен продукт, или когато няма разрешени употреби, или когато употреби, които са разрешени от държавите-членки, не са подкрепени с необходимите данни, или пък когато употребите в трети страни, водещи до остатъчни вещества във или върху хранителни продукти, които могат да бъдат пуснати в обращение на пазара на Общността, не са подкрепени с тази необходима информация.
(5)
Информация за нови или променени употреби на някои пестициди, които се включват в приложното поле на Директива 90/642/ЕИО, е съобщена на Комисията. Тя се отнася за етофумезат, ламбда-цихалотрин, метомил, пиметрозин и тиабендазол.
В случай на ламбда-цихалотрин, метомил и пиметрозин, за които съществува остра референтна доза (ОРД), еднократното облъчване на консуматорите чрез всеки един от хранителните продукти, който може да съдържа остатъчни вещества от тези пестициди, е оценено и изчислено в съответствие с процедурите и практиките, които се прилагат понастоящем в Европейската общност, като се отчитат указанията, публикувани от Световната здравна организация. Становищата на Научния комитет по растенията, по-специално консултациите и препоръките относно защитата на потребителите на хранителни продукти, третирани с пестициди, са взети под внимание. Оценката на приема на ламбда-цихалотрин, метомил и пиметрозин показва, че с определяне на съответните МДГОВ няма да бъде превишавана ОРД. В случая на етофумезат и тиабендазол оценката на наличната информация показа, че не се изисква ОРД и следователно не е необходима краткосрочна оценка.
(6)
Затова е целесъобразно да се определят нови максимални граници на остатъчни вещества от тези пестициди.
(7)
В светлината на технологическите разработки и научни изследвания може да е целесъобразно да се определят специфични МДГОВ за продукти, които са сравнително нови в Общността като например „папая“ и „касава“. Следователно списъкът с примери в рамките на групите, посочени в приложение I към Директива 90/642/ЕИО, следва да бъде изменен съобразно това.
(8)
Определянето или промяната на общностно равнище на временните МДГОВ не възпрепятства държавите-членки от установяване на временни МДГОВ за етофумезат в съответствие с член 4, параграф 1, буква е) от Директива 91/414/ЕИО и приложение VI към нея. Счита се, че период от четири години е достатъчен, за да се позволят допълнителни употреби на споменатите активни вещества. Тогава временните МДГОВ следва да станат окончателни.
(9)
Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩАТА ДИРЕКТИВА:
Член 1
В приложение I към Директива 90/642/ЕИО, под категория 1, vi) „РАЗНИ“ за плодове между позициите „Маслини“ и „Пасионфрут“ се добавя позицията „Папая“. Позицията „Касава“ се добавя в приложение I към Директива 90/642/ЕИО под категория 2, i) „КОРЕНОПЛОДНИ И КЛУБЕНОПРОДНИ ЗЕЛЕНЧУЦИ“ между позициите „Моркови“ и „Целина с едри глави“.
Член 2
Директива 90/642/ЕИО се изменя, както следва:
1.
В приложение II максималните граници на пестицидни остатъци от етофумезат, ламбда-цихалотрин, метомил, пиметрозин и тиабендазол се заменят с дадените в приложение I към настоящата директива.
2.
В приложение II максималните граници на пестицидни остатъци от етофумезат се добавят, както е определено в приложение II към настоящата директива.
Член 3
1. Държавите-членки приемат и публикуват не по-късно от 26 април 2006 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на разпоредбите, както и таблица на съответствието между разпоредбите на настоящата директива и приетите национални разпоредби.
Те прилагат тези разпоредби от 27 април 2006 година.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
Член 4
Настоящата директива влиза сила на 20-ия ден след датата на публикуването ѝ в Официален вестник на Европейския съюз.
Член 5
Адресати на настоящата директива са държавите-членки.
Съставено в Брюксел на 25 октомври 2005 година.

Labels: 7
17
0
20